สวัสดีค่ะ เมื่อช่วงกรกฎาคมได้ทำการกินยาคุมฉุกเฉินแบบ 1 เม็ดไปแล้วมาช่วงสิงหาคมของวันที่ 1 ได้ทำการกินยาคุมแบบรายเดือน 21 เม็ดเป็นการกินครั้งก่อนจะกินได้ถามเภสัชที่ขายยาให้แล้วไม่แน่ใจว่า สามารถกินได้ไหม เพราะกินยาคุมฉุกเฉินด้วย เขาบอกว่าสามารถกินได้เลยไม่จำเป็นต้องรอ เลยได้กินไปหมดแผงแล้ว ตอนนี้ก็เริ่มมีความกังวลว่าประจำเดือนจะมาไหม
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผงโดยหลังการกินยาคุมฉุกเฉิน ก่อนจะเริ่มกินยาคุมแบบแผง ควรตรวจให้แน่ใจก่อนว่าไม่ตั้งครรภ์ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิหรือรอให้ประจำเดือนมาก่อนก็ได้เช่นกันจากที่กล่าวมา ถ้ากินไปแล้วก็ไม่เป็นไร ให้กินต่อไปจนหมดแผงให้ได้ประสิทธิภาพของยาและสังเกตรอบเดือนในช่วงเว้นยา 7 วันอีกครั้ง ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป